เขื่อนลำแชะ พร้อมแบ่งน้ำ ผลิตประปาให้คนเมืองโคราช
เขื่อนลำแชะ พร้อมแบ่งน้ำให้ประปาภูมิภาควันละ 30,000 ลบ.ม. หลังภัยแล้งเล่นงานหนักคนเมืองขาดแคลนน้ำกินน้ำใช้ ทั้งนี้หากปล่อยน้ำลงสู่ลำน้ำธรรมชาติ ต้องใช้ปริมาณที่สูงไม่ต่ำกว่าเดือนละ 30 ล้าน ลบ.ม. และอาจจะเกิดการสูญเสียน้ำไปกับทางอื่นๆ ด้วย,เมื่อวันที่ 12 มี.ค. 59 นายจักรี ยิ่งเจริญ ผู้อำนวยการโครงการส่งน้ำและบำรุงรักษาลำมูลบน – ลำแชะ อ.ครบุรี จ.นครราชสีมา เปิดเผยว่า ขณะนี้ทางเขื่อนได้รับการประสานขออนุญาตจากทางเทศบาลนครนครราชสีมา และทางการประปาส่วนภูมิภาคนครราชสีมา เพื่อขอสูบน้ำดิบจากเขื่อนลำแชะ เพื่อนำไปผลิตน้ำประปาเพิ่มเติม จากวันละ 35,000 ลบ.ม.ต่อวัน เป็น 65,000 ต่อวัน เนื่องจากขณะนี้น้ำดิบที่จะผลิตประปาให้กับชาวเมืองจังหวัดนครราชสีมา กำลังเข้าสู่ขั้นวิกฤติ และเริ่มขาดแคลนอย่างมาก, โดยจำนวนน้ำที่ทางเทศบาลนครนครราชสีมา ขอสูบเพิ่มขึ้นนั้น เพื่อจะส่งต่อไปให้ทางการประปาส่วนภูมิภาคจังหวัดนครราชสีมา ได้นำไปใช้เพื่อผลิตประปาให้กับประชาชนในพื้นที่รับผิดชอบในเขตชานเมือง ซึ่งทางโครงการส่งน้ำและบำรุงรักษาลำมูลบน – ลำแชะ ก็ยินดีที่จะให้การช่วยเหลือโดยการส่งน้ำตามท่อน้ำดิบของเทศบาลนครนครราชสีมาเช่นเดียวกัน เนื่องจากหากปล่อยน้ำลงสู่ลำน้ำธรรมชาติจนไปถึงสถานีสูบน้ำของทางการประปาส่วนภูมิภาคนครราชสีมา ที่อำเภอโชคชัยต้องใช้ระยะทางเกือบ 100 กิโลเมตร และปริมาณการส่งน้ำต้องใช้ปริมาณที่สูงไม่ต่ำกว่าเดือนละ 30 ล้าน ลบ.ม. และอาจจะเกิดการสูญเสียน้ำไปกับทางอื่นๆ ด้วย,สำหรับ สถานการณ์น้ำดิบของเขื่อนลำแชะขณะนี้ เหลือปริมาณน้ำดิบอยู่ที่ 82 ล้าน ลบ.ม. จากความจุทั้งหมดที่ 275 ล้าน ลบ.ม. คิดเป็นร้อยละ 30 ของความจุทั้งหมด แต่เหลือปริมาณน้ำใช้การได้เพียง 75 ล้าน ลบ.ม. ปัจจุบันยังคงหยุดการส่งน้ำทั้งระบบ เพื่อรอการจัดสรรตามแผนการส่งน้ำเพื่อการอุปโภคบริโภค ตามความจำเป็นเท่านั้น.
เขื่อนลำแชะ พร้อมแบ่งน้ำให้ประปาภูมิภาควันละ 30,000 ลบ.ม. หลังภัยแล้งเล่นงานหนักคนเมืองขาดแคลนน้ำกินน้ำใช้ ทั้งนี้หากปล่อยน้ำลงสู่ลำน้ำธรรมชาติ ต้องใช้ปริมาณที่สูงไม่ต่ำกว่าเดือนละ 30 ล้าน ลบ.ม. และอาจจะเกิดการสูญเสียน้ำ
ภัยแล้ง,ภัยแล้งปี 59,สถานการณ์ภัยแล้ง,แห้งแล้ง,น้ำแล้ง,เขื่อนลำแชะ,การประปาส่วนภูมิภาค,ขาดแคลนน้ำ,ชาวเมืองโคราช,ลำน้ำธรรมชาติ,สถานการณ์น้ำดิบ,อุปโภค,บริโภค,ข่าว,ข่าวสังคม,ข่าวทั่วไทย,ภูมิภาค,นครราชสีมา,ไทยรัฐออนไลน์,ไทยรัฐ,น้ำประปา,ผลิตน้ำประปา,ปริมาณน้ำในเขื่อน